Bonfini autográf görög nyelvű idézetei a Symposionban
Bolonyai Gábor, tanulmány, Antik Tanulmányok, 2018
Antonio Bonfini Symposion című dialógusa egyetlen kéziratban maradt ránk [OSZK Clmae 421]. Ezt a kéziratot a szerző maga készítette és adta át Beatrix királynénak, Mátyás feleségének. Ugyanakkor ebben a példányban a Symposion több tucatnyi görög nyelvű idézete zavarba ejtő hibákkal jelenik meg. A cikk ebből a megfigyelésből kiindulva igyekszik feltárni egyrészt azt, hogy milyen okok eredményezhették a hibákat, másrészt azt is, hogy Bonfini ezeket az idézeteket milyen forrásokból vehette át.